La indefinición sobre les llendes y la definición precisa de lo que ye Melanesia continúa. Hai consensu anguaño, ente los antropólogos, pa incluyir Nueva Guinea en Melanesia. Asina, Ann Chowning escribió en 1977, que nun hai consensu xeneral, inclusu ente los antropólogos, sobro cuáles son les llendes xeográfiques de Melanesia. Dellos apliquen el términu namái a les islles pequeñes, sin incluyir Nueva Guinea; Fiji ye tratada a menudu como una rexón de frontera, o inclusu incorporada a Polinesia; y los habitantes de les islles del estrechu de Torres son, davezu, clasificadas simplemente como aboríxenes australianos. Pela so banda Paul Sillitoe, en 1998, escribió que nun ye fácil definir con precisión, neto nel ámbetu xeográficu como'l cultural, el xeográficu o cualisquier otru, aú acaba Melanesia y aú entamen les rexones vecines, y conclúi que la rexón ye una categoría histórica qu'evolucionó nel sieglu XIX a partir de los descubrimientos fechos nel Pacíficu y que dempués foi llexitimada pol usu y la posterior investigación sobro la rexón. El términu inclúi poblaciones que tienen cierta afinidá llingüística, biolóxica y cultural, una uniformidá mal definida que va diliéndose nes fasteres más perifériques. Lo mesmo Sillitoe que Chowning inclúin la islla de Nueva Guinea en Melanesia, de la que dambos esclúin Australia.